|  |  |
| --- | --- |
|  | **KLINIČKI CENTAR VOJVODINE**21000 Novi Sad, Hajduk Veljkova 1, Vojvodina, Srbijatelefonska centrala: +381 21/484 3 484[www.kcv.rs](http://www.kcv.rs), e-mail: uprava@kcv.rs |

Број: 223-13-П/2

Дана: 11.10.2013. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**223-13-П - Набавка осталог медицинског материјала за потребе Клиничког центра Војводине**

1. **ПИТАЊЕ ПОТЕНЦИЈАЛНОГ ПОНУЂАЧА:**

“На основу горе наведене јавне набавке:

- партија 7. протеза за отосклерозу навели сте Loop 4,5мм i Loop 5мм. Ово су нетачне димензије јер се оне односе на дужину протезе. Loop димензија је димензија мања од 1 мм и односи се на промер кукице протезе па нам наведите тачне димензије протеза.

- T tube цевчице 1,27 мм и односи се на промер цевчице. Да ли ћете прихватити понуде са промером других димензија? Осим тога T tube имају још 2 димензије, једна се односи на дужину Т крака а друга на дужину саме цевчице. У том смислу неопходно нам је да дефинишете и ставку 6. Т тубе 12 мм на шта се односи? Оно што хоћемо да кажемо јесте да свака T tuba има 3 димензија и да је неопходно да дефинишете које хоћете или да нам дате оквир димензија који ће бити прихваћен и за тачку 5. и тачку 6. у оквиру партије7?”

**ОДГОВОР КЦВ-А:**

-Димензија за протезу за отосклерозу се односи на дужину. Димензија за Loop јесте димензија мања од 1 мм.

-Т Tube ће бити прихваћене промера 1-1,27мм.

Ставка 6. - Т Tube 12 мм се односи на дужину.

1. **ПИТАЊЕ ПОТЕНЦИЈАЛНОГ ПОНУЂАЧА:**

“У поглављу 4 конкурсне документације тражи се: "CE сертификат или неки други сертификат који гарантује квалитет, доказ да поседују и примењују стандарде квалитета ISO 9001, ISO 13485, поседовање уговора о заступању или овлашћење за заступање овлашћеног заступника. Да ли ће наручилац сматрати да су ови услови задовољени ако понуђач достави: CE сертификат и ISO 13485 произвођача, ISO 9001 понуђача, и овлашћење (authorization letter) којим произвођач овлашћује понуђачa? ”

**ОДГОВОР КЦВ-А:**

Понуђач може да достави CE сертификат и ISO 13485 произвођача, ISO 9001 понуђача и овлашћење (authorization letter) којим произвођач овлашћује понуђачa.

С поштовањем,

*Комисија за јавну набавку 223-13-П*